kardosdrur/scandi-wiki huggingface dataset:
Nembience

Nembience er et dansk metal band der startede i begyndelsen af 2005 i København. Bandet består af Kenneth Reby, Martin Rasmussen, Jose Cruz, Jakob Lykkebo og Peter Mathiesen. Bandet har udgivet en EP med titlen Demise og udgav deres debutalbum Through Times of Despair gennem Casket Music.

Karriere 
I 2005 begyndte den spanske guitarist Jose Cruz at jamme med guitaristen Martin Rasmussen, og trommeslageren Kasper Rottbøll.
De begyndte at skrive sange sammen, og efter nogle skift i line-up'et, fandt de forsanger Kenneth Reby og bassist Jakob Lykkebo.

Bandet var nu komplet, bestående af de 5 musikere, og siden har de haft æren af at dele scene med en række danske metal-bands som: Raunchy, Illdisposed og Dawn of Demise, samt udenlandske som: Maroon og Sonic Syndicate, og mange flere. Deres første promo udkom i 2006, og fik navnet “Demise”. Efter promoen blev bandet nomineret til prisen "Årets Talent" ved Danish Metal Awards (DMeA).

I september 2008 tog bandet til CB Studios i Holsted for at starte indspilningen af bandets første album med titlen “Through Times of Despair”. Albummet blev produceret af Christian Bonde og bandet selv. Mixingen tog Christian Bonde sig af og pladen blev masteret af Jacob Hansen i Hansen Studios.

Debutalbummet "Through Times of Despair" udkom 15. marts 2010 gennem engelske Casket Music.

Medlemmer 
 Kenneth Reby – Vokal (2006 – 2010 & 2011 – 2012)
 Martin Rasmussen – Guitar (2005 - 2012)
 Jose Cruz – Guitar (2005 - 2012)
 Kristian Iversen – Bas (2005 – 2006)
 Jakob Lykkebo – Bas (2007 - 2012)
 Kasper Rottbøll – Trommer (2005 – 2009 & 2011 – 2012)
 Peter Mathiesen – Trommer (2009 – 2011)

Diskografi

Demoer 
 Demise (2006)

Studiealbum 
 Through Times of Despair (2010)

Ekstern henvisninger 
 Officiel hjemmeside 
 

Metalgrupper fra Danmark
Dødsmetalgrupper
Thrash metal-grupper
Musikgrupper fra 2005
Taft-Hartley-loven

Taft-Hartley-loven, eller som den korrekt hedder Labor–Management Relations Act, er en amerikansk lov, som i betydelig grad indskrænker fagforeningers magt og handlemuligheder. 

Lovforslaget blev fremsat af senator Robert Taft og medlem af Repræsentanternes Hus Fred A. Hartley, Jr. Den blev vedtaget med et kvalificeret flertal efter at præsident Harry S. Truman havde nedlagt veto den 23. juni 1947. Fagforeningsledere kaldte den for "slavearbejdsloven", mens præsident Truman hævdede, at den ville "være i strid med vigtige principper i vort demokratiske samfund", alligevel gjorde han brug af loven 12 gange i sin præsidenttid. 

Taft-Hartley-loven var en tilføjelse til National Labor Relations Act (NLRA eller uformelt Wagner Act), som Kongressen vedtog i 1935. Hovedforfatteren til Taft-Hartley loven var J. Mack Swigert fra advokatfirmatet Taft, Stettinius & Hollister i Cincinnati. Han var fortsat aktiv som 100-årig i 2007.

Referencer 

Politik i 1947
USA's love
Magelægsplan

En magelægsplan var i tiden forud for planlovreformen en stedplan, der alene skulle sikre en hensigtsmæssig arrondering af ejendomme ved at lade ulige berørte jordejere bytte jordstykker. Sådanne magelæg har lange traditioner inden for landbruget men fandt først plads i byplanlægningen i nyere tid.

Baggrund og lovgrundlag 

Baggrunden for magelægsplaner var ønsket om at sikre "gennemførelse af en tilfredsstillende bebyggelse på en eller flere af grundene" (hvis matrikelskel blev flyttet dels ved bytte af frataget jord med anden jord, dels ved hel eller delvis kontant modydelse), som det formuleredes.

Regler om mageskifte af bygrunde blev først optaget i byplanloven 1938 og Københavns byggelov 1939 og siden optaget i landsbyggeloven 1960.

Partielle byplanvedtægters indhold 

Magelægsplanen har karakter af et matrikelkort, hvorpå de hidtidige og planlagte nye ejendomsskel er vist.

Gyldighed 

En magelægsplan har efter ikrafttrædelse juridisk gyldighed, idet skelændringerne tinglyses på de berørte ejendomme.

Ophævelse 

En tinglyst magelægning kan kun ændres ved nye køb og salg af opmålte jordstykker – eller ved nymatrikulering i form af en udstykningsplan.

Magelægsplaners omfang 

Magelægsplaner i byområder har kun fundet anvendelse i få tilfælde, således ved reguleringer i Rønne og Neksø efter de sovjetiske terrorbombardementer i 1945.

Noter

Litteratur 
 Arne Gaardmand: Dansk Byplanlægning 1938-1992, Arkitektens Forlag 1993, .
 Erik Kaufmann: "27 slags planer. Oversigt over og kritisk analyse af den offentlige fysiske planlægning i Danmark", SBI-byplanlægning 4, Statens Byggeforskningsinstitut, København 1966.

Eksterne henvisninger 
 Eyvind Sivertsen: Københavns Byggelov med tilhørende Vedtægter m.m. Kommenteret Udgave; København 1940 

Byplanlægning i Danmark
Retningsplan

En retningsplan var i tiden forud for planlovreformen en stedplan, der alene skulle sikre en hensigtsmæssig udformning af nye gader og veje i byområder. I nutiden er retningsplanen i praksis afløst af lokalplanbestemmelser.

Baggrund og lovgrundlag 

Baggrunden for retningsplaner var ønsket om at sikre at de veje, som private grundejere lod udlægge ved udstykning, lod sig indpasse i vejnettet på en hensigtsmæssig måde og i forhold til den tilknyttede bebyggelse.

Retningsplaner indførtes ved byplanloven 1938 og gentoges i landsbyggeloven 1960.

Retningsplaners indhold 

Retningsplanen har karakter af et matrikelkort, hvorpå planlagte nye vejskel er vist.

Gyldighed 

En retningsplan har efter ikrafttrædelse juridisk gyldighed, idet vejskellene tinglyses på de berørte ejendomme.

Ophævelse 

En tinglyst retningsplan kan kun ændres ved ny detailplanlægning (i dag i form af en lokalplan).

Magelægsplaners omfang 

Retningsplaner har i praksis kun fundet anvendelse i København, hvor der frem til 1965 blev godkendt mere end 100 sådanne planer.

Litteratur 

Erik Kaufmann: "27 slags planer. Oversigt over og kritisk analyse af den offentlige fysiske planlægning i Danmark", SBI-byplanlægning 4, Statens Byggeforskningsinstitut, København 1966.

Noter 

Byplanlægning i Danmark
Reguleringsplan

En reguleringsplan og den nærtbeslægtede udredningsplan var i tiden forud for planlovreformen en stedplan, der skulle sikre en samlet hensigtsmæssig ejendoms- og anvendelsesplan for datidige saneringsområder.

Baggrund og lovgrundlag 

Baggrunden for reguleringsplaner var ønsket om at sikre en sammenpasning af:
grundforhold,
bebyggelsesforhold,
vej- og parkeringsforhold,
offentlige formål så som forsyningsanlæg, offentlige institutioner og friarealer.

Reguleringsplaner og udredningsplaner kunne skildre sådanne planlagte arealdispositioner uden udnyttelse af det offentliges ret til ekspropriation og den deraf følgende erstatningsudredning.

Reguleringsplaners indhold 

Reguleringsplanen har karakter af et kort, hvorpå er vist:
den eksisterende bebyggelse,
fremtidige bebyggelsesarealer,
fremtidige vej- og parkeringsarealer,
fremtidige arealer med fælles adgangs- og brugsret,
planlagte nedrivninger,
fremtidige rettigheder,
erstatnings- og udgiftsforhold.

Gyldighed 

En reguleringsplan (og udredningsplan) havde efter ikrafttrædelse juridisk gyldighed, idet reguleringerne tinglyses på de berørte ejendomme.

Ophævelse 

En tinglyst reguleringsplan (og udredningsplan) kan kun ændres ved ny stedplanlægning: enten en saneringsplan eller en lokalplan.

Reguleringsplaners omfang 

Reguleringsplaner fandt kun anvendelse i mindre omfang i købstæder med saneringsmoden bebyggelse, således København, Rønne, Neksø og Odense.

Litteratur 

Erik Kaufmann: "27 slags planer. Oversigt over og kritisk analyse af den offentlige fysiske planlægning i Danmark", SBI-byplanlægning 4, Statens Byggeforskningsinstitut, København 1966.

Noter 

Byfornyelse
Backbeat

Backbeat er en britisk-tysk dramafilm fra 1994, der handler om Stuart Sutcliffe, The Beatles første bassist, og gruppens tidlige musikalske karriere i Hamburg med sex, drugs and rock'n'roll. Den er instrueret af Iain Softly og har Stephen Dorff og Sheryl Lee i hovedrollerne.

Medvirkende

Eksterne henvisninger 
 

Tyske film fra 1994
Dramafilm fra Storbritannien
Film baseret på virkelige begivenheder
Biografiske film fra Storbritannien
Britiske film fra 1994
The Beatles
Vejadgangsplan

En vejadgangsplan var i tiden forud for planlovreformen en plan, der alene skulle sikre, at hovedveje og større biveje kunne tjene deres formål ved at forhindre uhensigtsmæssige vejadgange fra privatboliger.

Baggrund og lovgrundlag 

Baggrunden for vejadgangplaner var ønsket om at sikre at de offentlige hovedlandeveje kunne afvikle de tiltænkte mængder færdsel på en hensigsmæssig måde ved at forhindre randbebyggelse med direkte adgang til vejen.

Vejadgangsplaner indførtes ved byplanloven 1938, gentoges i en række love om motorvejsanlæg 1941 og siden i vejbestyrelsesloven 1957.

Retningsplaners indhold 

Vejadgangsplanen har karakter af et kort over den behandlede vejstrækning, hvorpå vejadgange er vist.

Gyldighed 

En vejadgangsplan skulle godkendes af ministeren for offentlige arbejder, hvor efter bestemmelse om ingen vejadgang tinglyses på de berørte ejendomme.

Ophævelse 

En tinglyst vejadgangsplan kan kun ændres ved ny vejadgangsplan (i dag i form af et vejprojekt).

Vejadgangsplaners omfang 

Det nøjagtige omfang af vejadgangsplaner er ikke opgjort. Et skøn fra 1965 lød på, at omkring 20.000 km offentlige veje blev underkastet vejadgangsanalyse.

Litteratur 

Erik Kaufmann: "27 slags planer. Oversigt over og kritisk analyse af den offentlige fysiske planlægning i Danmark", SBI-byplanlægning 4, Statens Byggeforskningsinstitut, København 1966.

Noter 

Byplanlægning i Danmark
I Am Sam

I Am Sam er en amerikansk dramafilm fra 2001. Den er instrueret af Jessie Nelson og skrevet af Kristine Johnson og Jessie Nelson.

Handling 

Sam er udviklinghæmmet og lige blevet far til en datter Lucy Diamond Dawson. Moren stikker af lige efter hun har født og lader Sam i stikken med Lucy. Men efter årene bliver det sværere og sværere for Lucy. En dag hvor Sam skal holde en overraskelsesfest for Lucy, bliver Lucy taget fra Sam, og de skal om en måned i retten om Sams rettigheder til sin datter. Han møder advokaten Rita Williams der vil ordne hans sag gratis. Det bliver den største sag, som Rita Harrison Williams tager sig af.

Medvirkende

Eksterne Henvisninger 

Amerikanske film fra 2001
Dramafilm fra USA
Jandek

Jandek (født 26. oktober 1945) er en amerikansk outsidermusiker fra Houston, Texas.
Hans musik er avantgardistisk og svær at klassificere, men bevæger sig inden for blues- og folk-musikken. Jandek har udgivet over 50 albums siden 1978, men det var først i 2005 at han optrådte live. Jandek har kultstatus i musikkens verden, da han siden sin debut aldrig har givet interviews, afsløret sit rigtige navn eller på anden vis afsløret dele af sit privatliv eller fortalt om baggrunden for sin musik. Fans har ved flere lejligheder opsøgt Jandek, som oftest uden held. I 2003 var Jandek emnet for dokumentarfilmen Jandek on Corwood, hvor en række musikere og kritikere diskuterer hans musik og image. Jandek udgiver fortsat sine albums på sit eget label ved navn Corwood Industries.

 Fansite med mere information om Jandek

Musikere fra USA
Udstykningsplan

En udstykningsplan var i tiden forud for planlovreformen en stedplan, der alene havde til formål at fastlægge opdelingen af en større matrikel i to eller flere nye (mindre) matrikler.

Baggrund og lovgrundlag 

Baggrunden for udstykningsplaner er ønsket om at sikre den mest hensigtsmæssige arealudnyttelse under hensyn til udstykningens formål (oftest villabebyggelse).

Regler om udstykning af grunde blev fastlagt i parcelsalgsloven af 30. juni 1922. Loven kunne tages i anvendelse af de kommuner, som ønskede dette. I tilfælde af beslutning herom skulle enhver privat grundejer, der ønskede at udbyde ubebyggede, samlede arealer på i alt mere end 2000 m², forinden forelægge kommunalbestyrelsen en udstykningsplan.

Udstykningsplaners indhold 

Udstykningsplanen har karakter af et matrikelkort, hvorpå de hidtidige og planlagte nye ejendomsskel er vist.

Gyldighed 

En udstykningsplan har efter ikrafttrædelse juridisk gyldighed, idet skelændringerne tinglyses på de berørte ejendomme og de nye matrikler registreres.

Ophævelse 

En tinglyst udstykning kan kun ændres ved nye køb og salg af opmålte jordstykker. Ved en lokalplan kan bestemmes, om og på hvilken måde to (eller flere) matriklers anvendelse kan og skal samordnes.

Udstykningsplaners omfang 

Der er gennem tiden lavet utallige udstykningsplaner.

Litteratur 
 Arne Gaardmand: Dansk Byplanlægning 1938-1992, Arkitektens Forlag 1993, .
 Erik Kaufmann: "27 slags planer. Oversigt over og kritisk analyse af den offentlige fysiske planlægning i Danmark", SBI-byplanlægning 4, Statens Byggeforskningsinstitut, København 1966.

Noter 

Byplanlægning i Danmark
Francisco Yeste

Francisco Javier Yeste Navarro (født 6. december 1979 i Bilbao, Spanien) er en tidligere spansk fodboldspiller, der spillede som offensiv midtbanespiller. Han har tidligere tilbragt 12 sæsoner hos Athletic Bilbao i sin fødeby. I sin tid i Athletic spillede han over 300 ligakampe.

Landshold 
Yeste nåede aldrig at debutere for Spaniens A-landshold, men spillede i sine ungdomsår flere U-landskampe. Med det spanske U-20 landshold blev han i 1999 verdensmester.

Eksterne henvisninger 
 Athletic Bilbao spillerinfo 

Fodboldspillere fra Spanien
Fodboldspillere fra Athletic Bilbao
Fodboldspillere fra Olympiakos
Personer fra Bilbao
Alien Beat Club

Alien Beat Club (eller forkortet ABC) var en dansk popgruppe, der bestod af Kasper Spring Ehlers, Marcel Mark Gbekle, Patricia Namakula Mbabazi (født 11. marts 1992) og Stephanie Lykkehøj Gudmundsen. Gruppen kendes for sin deltagelse i X Factor 2009, hvor de blev nummer to.

Medlemmerne af Alien Beat Club stillede til at starte med alle op i X Factor som solister og kom videre fra den første audition. I den senere udvælgelsesproces blev de dog valgt fra af Thomas Blachman. Herefter blev de samlet af Remee, der manglede en gruppe til gruppekategorien, som han var mentor for.

Alien Beat Club udgav den 3. september 2009 singlen "My Way", der den 25. september lå på førstepladsen på den officielle danske trackliste.. Den 23. november 2009 udkom debutalbummet Diversity skrevet af Remee i samarbejde med bl.a. Thomas Troelsen.

Næste single fra gruppen havde titlen "Simple Things". Musikvideoen blev indspillet den 10. marts.

I 2011 deltog tre af medlemmerne i Her er dit liv, som ærede gruppens mentor Remee sammen med de andre tidligere X Factor-deltagere Asian Sensation, Laura Arensbak Kjærgaard, Tine Midtgaard og Jesper Nohrstedt, ved at fremføre sangen "You've got a friend" af Carole King.

X Factor

Referencer

Eksterne henvisninger 
 
 DR's side om Alien Beat Club

Popgrupper fra Danmark
Deltagere i X Factor (Danmark)
Musikgrupper fra 2009
Deltagere ved Dansk Melodi Grand Prix 2015
Joseba Etxeberria

Joseba Andoni Etxeberria Lizardi (født 5. september 1977 i Elgoibar, Spanien) er en tidligere spansk fodboldspiller, der spillede som angriber. Han var hovedsageligt tilknyttet La Liga-klubben Athletic Bilbao, hvor han spillede i 15 sæsoner, og i mange år også var anfører. Han har desuden spillet for de baskiske rivaler Real Sociedad. Hans mange år i klubben har skaffet ham status som klublegende i Athletic.

Landshold 
Etxeberria nåede også at spille hele 67 kampe for Spaniens landshold, som han debuterede for den 19. november 1997 i et opgør mod Rumænien. Han var en del af den spanske trup til både VM i 1998, EM i 2000 og EM i 2004.

Eksterne henvisninger 

 Etxeberrias egen hjemmeside
 Athletic Bilbao spillerinfo

Fodboldspillere fra Spanien
Fodboldspillere fra Athletic Bilbao
Fodboldspillere fra Real Sociedad
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Geometrisk topologi

Geometrisk topologi er det område inden for matematikken, der beskæftiger sig med studiet af mangfoldigheder og deres indlejringer. Lavdimensional topologi, som behandler spørgsmål om mangfoldigheder af dimension op til og med fire, er en del af geometrisk topologi. Knudeteori er studiet af 3-dimensionale indlejringer af cirkler.
Igor Gabilondo

Igor Gabilondo del Campo (født 10. februar 1979 i San Sebastián, Spanien) er en tidligere spansk fodboldspiller, der spillede som midtbanespiller senest hos AEK Larnaca.

Eksterne henvisninger 
 Athletic Bilbao spillerinfo

Fodboldspillere fra Spanien
Fodboldspillere fra Athletic Bilbao
Fodboldspillere fra Real Sociedad
Fodboldspillere fra AEK Larnaka
Fernando Llorente

Fernando Javier Llorente Torres [] (født 26. februar 1985 i Pamplona, Spanien) er en spansk fodboldspiller, der spiller som angriber hos Serie A-klubben Napoli

Landshold 
Llorente står (pr. august 2013) noteret for 22 kampe og 7 scoringer for Spaniens landshold, som han debuterede for den 14. november 2008 i en venskabskamp mod Chile.

I sin anden optræden, en kamp mod England den 11. februar 2009, scorede han sit første landskampsmål. Han blev udtaget til Confederations Cup 2009 og VM i 2010, begge i Sydafrika.

Kilder

Eksterne henvisninger 

 Athletic Bilbao spillerinfo 
 Spaniens fodboldforbunds spillerinfo 

Fodboldspillere fra Spanien
Fodboldspillere fra Athletic Bilbao
Fodboldspillere fra Juventus F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Verdensmestre i fodbold
Personer fra Pamplona
Mårten Sandén

Mårten Sandén (født 22. august 1962) er en svensk forfatter og sangskriver.
Han har psykologeksamen, men har ikke arbejdet i dette fag.
 
Mårten Sandén skriver bøger for børn og unge, blandt andet serien om Petrinimysteriet. 
2008 blev hans "Den femte systern" nomineret til den svenske Augustpris for bedste børne- og ungdomsbog.
Han har skrevet sangtekster til mange kunstnere bl.a. svenske Alcazars "Stay the night" i det svenske Melodi Grand Prix 2009.

Bibliografi 
 Roy og Perry redder en ulv, 1996
 Manden i vinterfrakken, 2001
 Forfærdelig forelsket, 2009
 Et hus uden spejle, 2013

Eksterne henvisninger 
 Om Mårten Sandén 
 Petrinideckarnas hjemmeside

Sangskrivere fra Sverige
Børnebogsforfattere fra Sverige
Svensksprogede forfattere fra Sverige
Younis Mahmoud

Younis Mahmoud Khalaf  (født 2. marts 1983) er en fodboldspiller fra Irak, der spillede for det irakiske fodboldlandshold . Han spillede som angriber. Stoppede karrieren  2016.

Landsholdskarriere 
Han er anfører for Iraks fodboldlandshold og er især kendt for sit afgørende mål da han headede bolden ind i målet i et hjørnespark efter 70 minutter så Irak vandt 1-0 over Saudi Arabien i AFC Asian Cup finalen 2007.

Eksterne henvisnigner 

 

Fodboldspillere fra Irak
Pablo Orbaiz

Pablo Orbaiz Lesaka (født 6. februar 1979 i Pamplona, Spanien) er en spansk tidligere fodboldspiller, der spillede som midtbanespiller. Han spillede gennem karrieren for blandt andet Osasuna, Athletic Bilbao og Rubin Kazan.

Landshold 
Orbaiz nåede fire kampe for Spaniens landshold, som han debuterede for den 21. august 2002 i en venskabskamp mod Ungarn.

Eksterne henvisninger 

Fodboldspillere fra Spanien
Fodboldspillere fra Athletic Bilbao
Fodboldspillere fra CA Osasuna
Fodboldspillere fra Olympiakos
Fodboldspillere fra Rubin Kazan
Personer fra Pamplona
Golf Cup

Golf Cup of Nations er en international fodboldturnering for de arabiske lande, som har kyst mod den Persiske golf.

Følgende lande deltager: Irak, Saudi-Arabien, Bahrain, Qatar, Oman, Yemen, Kuwait og Forenede Arabiske Emirater.

Turneringsformat 

Turneringsformatet er to grupper med fire hold i hver gruppe, to hold går videre til en semifinale, hvor to vindere af semifinalerne skal spille om guldet. Til sidst spilles en bronzekamp mellem semifinalisterne som tabte deres kamp i semifinalen.

Turneringen spilles hvert år.

Vindere 

 En alle-mod-alle-turnering afgjorde placeringen.

Eksterne henvisninger 
 RSSSF

Gulf Cup of Nations
Fodboldturneringer
Etableret i 1970
Dodo and the Dodo's 2

Dodo and the Dodo's (også kendt som Dodo and the Dodos 2) er det andet studiealbum fra den danske popgruppe Dodo & The Dodos, der blev udgivet i 1988 på Replay Records. Albummet har solgt 250.000 eksemplarer.

Albummets første single, "Sømand af verden" var den 17. mest spillede sang i Danmark ifølge Koda i 1989.

Spor

Kilder 

Album fra 1988
Dodo and the Dodos-album
Joseba Garmendia

Joseba Garmendia Elorriaga (født 4. oktober 1985 i Basauri, Spanien) er en spansk fodboldspiller, der spiller som midtbanespiller hos Segunda Division-klubben Formentera. Han har tidligere spillet en årrække hos Athletic Bilbao og for CD Baskonia.

Eksterne henvisninger 

Fodboldspillere fra Spanien
Fodboldspillere fra Athletic Bilbao
Carlos Gurpegui

Carlos Gurpegui Nausia (født 19. august 1980 i Pamplona, Spanien) er en spansk tidligere fodboldspiller, der spillede som midtbanespiller hos La Liga-klubben Athletic Bilbao. Han spillede for klubben, samt dens andethold og satellithold, hele sin karriere.

Gurpegui blev den 3. november 2003 testet positiv for brug af det forbudte stof nandrolon, og blev idømt to års karantæne af det spanske fodboldforbund. Dommen fik dog ingen konsekvenser for Gurpeguis ansættelse i Athletic Bilbao.

Eksterne henvisninger 

Fodboldspillere fra Spanien
Fodboldspillere fra Athletic Bilbao
Personer fra Pamplona
Carl Palmer

Carl Palmer (født Carl Frederick Kendall Palmer den 20. marts 1950)  er en britisk trommeslager, der var aktiv inden for den progressive rock i 1970'erne. Han har bl.a. spillet med Emerson, Lake & Palmer, Asia og Atomic Rooster.

Biografi 
Carl Palmer startede sin karriere i den progressive rockgruppe Atomic Rooster som 19-årig, men medvirkede kun på debutpladen af samme navn inden han droppede gruppen og dannede Emerson, Lake & Palmer (ELP) sammen med Keith Emerson og Greg Lake i 1970. ELP var en såkaldt supergruppe, dvs. sammensat af allerede etablerede navne. Med deres meget tekniske musik blev de frontnavne inden for 70'ernes progressive rock. Opløsningen kom i 1978, da punken slog igennem og ordet "progressiv" blev et skældsord.

Palmer dannede derefter sit eget band PM, der kun nåede at udgive et enkelt album "One P.M." inden Palmer opløste det i juni 1980. Derefter var Palmer med til at danne en ny supergruppe Asia sammen med Steve Howe og John Wetton fra Yes samt Geoff Downes fra bl.a. King Crimson.

Efter tre plader med Asia gik gruppen i opløsning, og Palmer dannede gruppen 3 sammen med Keith Emerson og Robert Berry i 1987. De udsendte pladen To the Power of Three inden de gik i opløsning.

I 1990 var Carl Palmer med i en gendannelse af Asia, og i slutningen af 1991 blev det til endnu en gendannelse af ELP, der havde haft Cozy Powell som erstatning for Palmer i inkarnationen Emerson, Lake & Powell. De udsendte flere plader og gruppen holdt sammen ind til 1997. Siden da har Carl Palmer kørt en solo-karriere og spillet i diverse konstellationer.

Referencer 
 Sneum, Jan. "Politikens store rock-leksikon", 4. udgave. Politikens Forlag, 2004. .

Trommeslagere fra England
Emerson, Lake & Palmer
Andoni Iraola

Andoni Iraola Sagarna (født 22. juni 1982 i Usurbil, Spanien) er en spansk tidligere fodboldspiller, der spillede som midtbanespiller eller alternativt forsvarer. Han var størstedelen af sin karriere tilknyttet Athletic Bilbao.

Landshold 
Iraola nåede at spille syv kampe for Spaniens landshold, som han debuterede for den 20. august 2008 i en venskabskamp mod Danmark i København.

Eksterne henvisninger 

Fodboldspillere fra Spanien
Fodboldspillere fra Athletic Bilbao
Fernando Amorebieta

Fernando Amorebieta Mardaras (født 29. marts 1985 i Cantaura, Venezuela) er en spansk/venezuelansk fodboldspiller, der spiller som midterforsvarer hos Independiente i Argentina. Han har tidligere spillet for blandt andet Athletic Bilbao, Fulham og Middlesbrough.

Landshold 
Amorebieta har (pr. april 2018) spillet 15 kampe for Venezuelas landshold, som han debuterede for i 2011.

Eksterne henvisninger 

Fodboldspillere fra Spanien
Fodboldspillere fra Athletic Bilbao